Numărul sateliților de pe orbită a mai crescut. SpaceX a lansat a 16-a misiune Starlink.
Ieri, SpaceX a lansat cu succes a 16-a misiune Starlink. Compania lui Elon Musk are ca obiectiv 48 de lansări, în 2021. Fiecare satelit Starlink cântărește 26 kg., iar o rachetă conține 60 de sateliți.
Peste noapte numărul sateliților de pe orbită a mai crescut. Compania lui Elon Musk a avut prima lansare Starlink din 2021.Alți 60 de sateliți au plecat cu racheta Falcon 9, până la o altitudine de 550 de kilometri. Deoarece sunt atât de aproape de Pământ, nu există probleme cu semnalul, iar durata de viață a sateliților este mai mare de 5 ani.Sateliții Starlink sunt folosiți pentru a oferi acces la internet în zonele unde acesta nu este disponibil. Există deja un program beta pentru utilizatori: costă 500 de dolari terminalul și un abonament de 99 de dolari pe lună pentru serviciu. Iar viteza de descărcare este de peste 100 megabiți. Lansarea de ieri a fost a 16-a cu sateliți Starlink.La finalizarea proiectului, vor exista nu mai puțin de 42 de mii de sateliți care să ofere acces la internet oriunde în lume.